b'\n_START_ARTICLE_\nEuro NCAP\n_START_PARAGRAPH_\nEuro NCAP (opprinnelig en forkortelse for European New Car Assessment Programme) er et trafikksikkerhetssamarbeid mellom en rekke europeiske stater, bilprodusenter og forbrukerorganisasjoner. Samarbeidet oppsto i Storbritannia i 1997 etter modell av det amerikanske testprogrammet New Car Assessment Program (NCAP) hos National Highway Traffic Safety Administration, men er i dag st\xc3\xb8ttet av Europakommisjonen og har sin base i Brussel._NEWLINE_M\xc3\xa5let er et tryggere trafikkmilj\xc3\xb8 og f\xc3\xa6rre personskader i forbindelse med ulykker. Det praktiske arbeidet best\xc3\xa5r i prinsippet av kollisjonstester med ulike former for simulerte ulykker._NEWLINE_Bilene utsettes for forskjellige pr\xc3\xb8ver, blant annet front- og sidekollisjoner med dukker fastspent i bilenes seter. Det anvendes ikke dukker som p\xc3\xa5kj\xc3\xb8res, ei heller i fotgjengertesten. Figurer formet som barne- og voksenhoder og med en lignende vekt, slynges mot bilens motorhjelp og forreste nederste kant av bilens frontrute. H\xc3\xb8ye sylindre forestiller ben. Derved blir det mere presist gang for gang \xc3\xa5 m\xc3\xa5le hva som skjer ved p\xc3\xa5kj\xc3\xb8rslen enn hvis det var dukker man anvendte._NEWLINE_P\xc3\xa5 grunnlag av de utf\xc3\xb8rte testene, tildeles en stjernemerkning for bilens kollisjonssikkerhet, men siden 2009 inng\xc3\xa5r ogs\xc3\xa5 barnesikkerhet, fotgjengersikkerhet og aktiv sikkerhet i den samlede stjernevurderingen. Det kan tildeles opptil fem stjerner.'